Neuvoston asetus (EC) N:o 1552/95, annettu 29 päivänä kesäkuuta 1995, maito- ja maitotuotealan lisämaksusta annetun asetuksen (ETY) N:o 3950/92 muuttamisesta



Virallinen lehti nro L 148 , 30/06/1995 s. 0043 - 0044



NEUVOSTON ASETUS (EC) N:o 1552/95, annettu 29 päivänä kesäkuuta 1995, maito- ja maitotuotealan lisämaksusta annetun asetuksen (ETY) N:o 3950/92 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että Italian ja Kreikan tilanteet ovat olleet erityisen tarkastelun kohteena sen varmistamiseksi, voidaanko asetuksen (ETY) N:o 3950/92 (3) 3 artiklassa vahvistetun taatun kokonaismäärän korotukset säilyttää näiden kahden jäsenvaltion osalta jaksolla 1995/1996 ja sitä seuraavina vuosina; komissio on esittänyt Euroopan parlamentille ja neuvostolle kertomuksen maitokiintiöjärjestelmän soveltamisesta Italiassa ja Kreikassa; komissio voi tämän kertomuksen perusteella todeta, että maitokiintiöjärjestelmän käyttöönottoa koskevat neuvoston edellytykset ovat kyseisten jäsenvaltioiden osalta kokonaisuudessaan täyttyneet ja että Italia on noudattanut 347 701 tonnin varaston käyttöä koskevia edellytyksiä, ja asetuksen (EY) N:o 3950/92 3 artiklan 2 kohtaa on muutettu useamman kerran; selkeyden vuoksi on aiheellista korvata se lujitetulla tekstillä, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3950/92 3 artiklan 2 kohta seuraavasti: "2. Seuraavat kokonaismäärät vahvistetaan sen estämättä, mitä yleisen markkinatilanteen ja tiettyjen jäsenvaltioiden erityisolosuhteiden vuoksi tehtävästä mahdollisesta tarkistuksesta johtuu. >TAULUKON PAIKKA> Belgian, Tanskan, Saksan, Ranskan, Irlannin, Luxemburgin ja Yhdistyneen kuningaskunnan kokonaismäärien lisääminen myönnetään ylimääräisten viitemäärien antamiseksi: - tuottajille, jotka asetuksen (ETY) N:o 857/84 (*) 3 a artiklan 1 kohdan toisen luetelmakohdan nojalla on suljettu erityisen viitemäärän myöntämisen ulkopuolelle, - tuottajille, jotka sijaitsevat direktiivin 75/268/ETY (**) 3 artiklan 3 kohdassa määritellyillä vuoristoalueilla tai tämän asetuksen 5 artiklassa tarkoitetuille tuottajille tai muille tuottajille. Portugalille kokonaismäärän lisääminen myönnetään ensisijaisesti niiden tuottajien ylimääräisten viitemäärien pyyntöihin vastaamiseksi, joiden tuotantoon viitevuonna 1990 on huomattavasti vaikuttanut erityislaatuinen ajanjakso 1988-1990 tai 5 artiklassa tarkoitetuille tuottajille. Kreikalle, Espanjalle ja Italialle ajanjaksolle 1993-1994 myönnetty toimitusten kokonaismäärän lisääminen vahvistetaan Espanjan osalta ja se uudistetaan ajanjaksolle 1994-1995 Kreikan ja Italian osalta. Toimitusten kokonaismäärässä on Italian osalta 347-701 tonnin vara, joka annetaan tarvittaessa ja komission suostumuksella kanteen nostaneille tuottajille viitemääriensä poistamisesta kansallista viranomaista vastaan ja jotka ovat saaneet myönteisen päätöksen. Vahvistetaan Italialle ja Kreikalle jaksoksi 1994/1995 myönnetty toimitusten kokonaismäärien korotus jakson 1995/1996 alusta. Itävaltalaisten "SLOM"-tuottajien huomioon ottamiseksi Itävallan tuottajille yhteisön lainsäädännön mukaisesti myönnettävää toimituskiintiön kokonaismäärää voidaan korottaa enintään 180 000 tonnilla. Tämä varaerä ei ole siirrettävä, ja se on käytettävä yksinomaan sellaisten tuottajien hyväksi, joiden oikeuteen aloittaa tuotanto uudelleen liittyminen vaikuttaa haitallisesti. Suomalaisten "SLOM"-tuottajien huomioon ottamiseksi Suomen tuottajille yhteisön lainsäädännön mukaisesti myönnettävää toimituskiintiön kokonaismäärää voidaan korottaa enintään 200 000 tonnilla. Tämä varaerä ei ole siirrettävä, ja se on käytettävä yksinomaan sellaisten tuottajien hyväksi, joiden oikeuteen aloittaa tuotanto uudelleen liittyminen vaikuttaa haitallisesti. Kokonaismäärien korotuksesta sekä edellytyksistä, joiden mukaisesti kahdessa edellisessä alakohdassa tarkoitetut tuottajakohtaiset viitemäärät myönnetään, päätetään 11 artiklassa tarkoitetun menettelyn mukaisesti. (*) EYVL N:o L 90, 1.4.1984, s. 13 (**) EYVL N:o L 128, 19.5.1975, s. 1" 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä huhtikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä kesäkuuta 1995. Neuvoston puolesta J. BARROT Puheenjohtaja (1) EYVL N:o C 142, 8.6.1995, s. 15 (2) EYVL N:o C 151, 19.6.1995 (3) EYVL N:o L 405, 31.12.1992, s. 1, asetus sellaisena kuin se on viimeksi muutettuna asetuksella (EY) N:o 630/95 (EYVL N:o L 66, 23.3.1995, s. 11)